Parlamentarni izbori u Srbiji 2008.

Vanredni **izbori za narodne poslanike u [[Narodna skupština Republike Srbije|Narodnu skupštinu Republike Srbije]]** su održani 11. maja 2008. godine.

## Uvod
Parlamentarne izbore je raspisao predsednik Srbije, Boris Tadić, 13. marta 2008.

Vlada je prethodno na vanrednoj sednici donela odluku da predsedniku Republike uputi predlog za raspuštanje Narodne skupštine.

## Propisi
Na ovim izborima, izborne liste koje se kandiduju moraju, da bi kandidatura bila prihvaćena od strane Republičke izborne komisije, dobiti podršku najmanje 10.000 birača. Liste nacionalnih manjina moraju imati podršku najmanje 3.000 birača.

Poslanički mandati se raspoređuju D'Ontovim sistemom najvećih količnika. Da bi dobile mandate u Skupštini, izborne liste moraju da pređu i cenzus od 5%, osim listâ nacionalnih manjina, za koje cenzusa nema.

## Liste kandidata za narodne poslanike
### Zvanične izborne liste
Izborne liste su poređane po redosledu proglašenja od strane Republičke izborne komisije i tim redom će biti ispisane na glasačkom listiću. Predaja izbornih lista traje od 20. marta do 25. aprila 2008.

# Izborna lista »Za evropsku Srbiju - Boris Tadić«. Izborna lista je koalicija Demokratske stranke, G17+, Sandžačke demokratske partije, Srpskog pokreta obnove i Lige socijaldemokrata Vojvodine. Prvi na listi je Dragoljub Mićunović.
# Izborna lista »Liberalno-demokratska partija - Čedomir Jovanović«. Na listi se nalaze i kandidati DHSS-a i SDU-a. Nosilac liste i prvi na listi je Čedomir Jovanović, lider LDP-a. Na listi se nalazi i određeni broj nestranačkih ličnosti kao što su dramska spisateljica Biljana Srbljanović, novinar Petar Luković i reditelj Milutin Petrović.
# Izborna lista »Demokratska stranka Srbije - Nova Srbija - Vojislav Koštunica«. Prvi na listi i nosilac liste je lider DSS-a Vojislav Koštunica, a drugi na listi je predsednik NS-a Velimir Ilić.
# Izborna lista »Srpska radikalna stranka - Dr Vojislav Šešelj«. Nosilac i prvi na izbornoj listi je predsednik SRS-a Vojislav Šešelj.
# Izborna lista »Socijalistička partija Srbije (SPS), - Partija ujedinjenih penzionera Srbije (PUPS) - Jedinstvena Srbija (JS)«.
#  Izborna lista »Bošnjačka lista za evropski Sandžak - dr Sulejman Ugljanin«. Listu čine Stranka demokratske akcije Sandžaka, Socijalno-liberalna partija Sandžaka, Bošnjačka demokratska stranka i Reformisti Sandžaka. Prvi na listi je lider SDA Sulejman Ugljanin.
#  Izborna lista »Mađarska koalicija«. Listu čine Savez vojvođanskih Mađara, Demokratska stranka vojvođanskih Mađara i Demokratska zajednica vojvođanskih Mađara. Prvi na listi je lider SVM-a Ištvan Pastor.
# Izborna lista »Reformistička stranka - dr Aleksandar Višnjić«. Prva na listi je Snežana Miljković, a nosilac liste je Aleksandar Višnjić.
# Izborna lista »Da se selo pita - Narodna seljačka stranka - Marijan Rističević«. Prvi na listi je Radiša Pavlović, a nosilac je lider NSS Marijan Rističević.
# Izborna lista »Pokret snaga Srbije - Bogoljub Karić«. Nosilac liste je Dragomir Karić.
#  Izborna lista »Građanska inicijativa Goranaca - GIG«. Nosilac i prvi na izbornoj listi je Orghan Dragaš.
#  Izborna lista »Ujedinjeni Vlasi Srbije - dr Predrag Balašević«. Nosilac i prvi na izbornoj listi je Predrag Balašević, predsednik Vlaške demokratske stranke Srbije. Na listi su kandidati Vlaške demokratske stranke Srbije iz Bora, Vlaške demokratske stranke iz Negotina i stranke Vlasi demokratske Srbije iz Kučeva. 
# Izborna lista »Vojvođanska partija - mr Igor Kurjački«. Prvi na listi je Zoran Trifunac.
#  Izborna lista »Romi za Roma - Miloš Paunković«.
#  Izborna lista »Crnogorska partija - Nenad Stevović«.
#  Izborna lista »Unija Roma Srbije - Dr Rajko Đurić«
#  Izborna lista »Koalicija Albanaca Preševske doline«
#  Izborna lista »Savez bačkih Bunjevaca - Mirko Bajić«
# Izborna lista »Pokret Moja Srbija - Branislav Lečić«.
# Izborna lista »Narodni pokret za Srbiju - Milan Paroški«.
# Izborna lista »Patriotska stranka dijaspore - Zoran Milinković«.
#  Izborna lista »Romska partija - Srđan Šajn«

: - manjinska lista

## Predizborni slogani
:

## Ukupni rezultati izbora
Dana 20. maja 2008., RIK je objavio ukupne rezultate izbora. Broj birača upisanih u birački spisak je bio 6.749.688 birača, ukupan broj birača koji su glasali je 4.141.176, broj primljenih glasačkih listića 6.814.527, broj neupotrebljenih glasačkih listića 2.673.351, broj upotrebljenih glasačkih listića 4.139.384, broj nevažećih glasačkih listića 88.148, a broj važećih glasačkih listića je bio 4.051.236.

* RIK, Izveštaj o ukupnim rezultatima izbora za narodne poslanike Narodne skupštine Republike Srbije.

## Vanjske veze
* Republička izborna komisija 
* Narodna skupština Republike Srbije 
* B92 IZBORI 2008
* - Mondo specijal Izbori 2008 

## Reference